CELEX: 32014R0256
Language: el
Date: 2014-02-26 00:00:00
Title: Κανονισμός (ΕΕ) αριθ. 256/2014 του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014 , σχετικά με την κοινοποίηση στην Επιτροπή των επενδυτικών σχεδίων σε ενεργειακή υποδομή εντός της Ευρωπαϊκής Ένωσης, την αντικατάσταση του κανονισμού (ΕΕ, Ευρατόμ) αριθ. 617/2010 του Συμβουλίου και την κατάργηση του κανονισμού (ΕΚ) αριθ. 736/96 του Συμβουλίου

20.3.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 84/61
            
         
      ΚΑΝΟΝΙΣΜΌΣ (ΕΕ) αριθ. 256/2014 ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   
   της 26ης Φεβρουαρίου 2014
   σχετικά με την κοινοποίηση στην Επιτροπή των επενδυτικών σχεδίων σε ενεργειακή υποδομή εντός της Ευρωπαϊκής Ένωσης, την αντικατάσταση του κανονισμού (ΕΕ, Ευρατόμ) αριθ. 617/2010 του Συμβουλίου και την κατάργηση του κανονισμού (ΕΚ) αριθ. 736/96 του Συμβουλίου
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 194,
   Έχοντας υπόψη την πρόταση της Ευρωπαϊκής Επιτροπής,
   Κατόπιν διαβίβασης του σχεδίου νομοθετικής πράξης στα εθνικά κοινοβούλια,
   Έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (1),
   Κατόπιν διαβούλευσης με την Επιτροπή των Περιφερειών,
   Αποφασίζοντας σύμφωνα με τη συνήθη νομοθετική διαδικασία (2),
   Εκτιμώντας τα ακόλουθα:
   
               (1)
            
            
               Η διαμόρφωση γενικής εικόνας σχετικά με την εξέλιξη των επενδύσεων στην ενεργειακή υποδομή της Ένωσης είναι απαραίτητη για την ανάπτυξη της ενεργειακής πολιτικής της Ένωσης και για να μπορέσει η Επιτροπή να εκπληρώσει τα καθήκοντά της στον τομέα της ενέργειας. Εάν διαθέτει τακτικά επικαιροποιημένα δεδομένα και πληροφορίες, η Επιτροπή θα πρέπει να έχει τη δυνατότητα να προβαίνει στις αναγκαίες συγκρίσεις και εκτιμήσεις και να προτείνει σχετικά μέτρα με βάση τα κατάλληλα αριθμητικά στοιχεία και αναλύσεις, ιδίως όσον αφορά το μελλοντικό ισοζύγιο μεταξύ προσφοράς και ζήτησης ενέργειας.
            
         
               (2)
            
            
               Το ενεργειακό τοπίο εντός και εκτός Ένωσης έχει αλλάξει σημαντικά τα τελευταία έτη και καθιστά τις επενδύσεις σε ενεργειακή υποδομή καίριας σημασίας ζήτημα για τη διασφάλιση του ενεργειακού εφοδιασμού της Ένωσης, τη λειτουργία της εσωτερικής αγοράς και τη μετάβαση στο ενεργειακό σύστημα χαμηλών ανθρακούχων εκπομπών που έχει δρομολογήσει η Ένωση.
            
         
               (3)
            
            
               Η νέα κατάσταση στον ενεργειακό τομέα απαιτεί σημαντικές επενδύσεις σε παντός είδους υποδομή σε όλους τους ενεργειακούς κλάδους, καθώς και την ανάπτυξη νέων τύπων υποδομής και νέων τεχνολογιών που να αφομοιώνονται από την αγορά. Η απελευθέρωση του ενεργειακού τομέα και η περαιτέρω ενοποίηση της εσωτερικής αγοράς καθιστούν σημαντικότερο τον ρόλο των οικονομικών φορέων στο θέμα των επενδύσεων. Παράλληλα, νέες απαιτήσεις άσκησης πολιτικής, όπως ο καθορισμός στόχων που επηρεάζουν το ενεργειακό μείγμα, θα στρέψουν τις πολιτικές που ασκούν τα κράτη μέλη προς νέα και/ή εκσυγχρονισμένη ενεργειακή υποδομή.
            
         
               (4)
            
            
               Στο πλαίσιο αυτό, θα πρέπει να δοθεί μεγαλύτερη προσοχή στις επενδύσεις στην ενεργειακή υποδομή στην Ένωση, ιδίως για να προλαμβάνονται τα προβλήματα και να προωθούνται οι βέλτιστες πρακτικές, καθώς και για να καθιερωθεί μεγαλύτερη διαφάνεια όσον αφορά τη μελλοντική εξέλιξη του ενεργειακού συστήματος στην Ένωση.
            
         
               (5)
            
            
               Κατά συνέπεια, η Επιτροπή και, ιδίως, το παρατηρητήριο ενεργειακών αγορών της θα πρέπει να διαθέτουν ακριβή δεδομένα και πληροφορίες σχετικά με τα επενδυτικά σχέδια, καθώς και τον παροπλισμό, στις σημαντικότερες συνιστώσες του ενεργειακού συστήματος της Ένωσης.
            
         
               (6)
            
            
               Δεδομένα και πληροφορίες που αφορούν προβλέψιμες εξελίξεις της δυναμικότητας παραγωγής, μεταφοράς και αποθήκευσης, καθώς και σχέδια έργων στους διάφορους ενεργειακούς κλάδους ενδιαφέρουν την Ένωση και είναι σημαντικά για τις μελλοντικές επενδύσεις. Είναι λοιπόν αναγκαίο να εξασφαλισθεί ότι κοινοποιούνται στην Επιτροπή επενδυτικά σχέδια τα οποία έχουν αρχίσει ήδη να εκτελούνται ή προβλέπουν παροπλισμό υποδομής ή για τα οποία έχει ληφθεί οριστική επενδυτική απόφαση.
            
         
               (7)
            
            
               Δυνάμει των άρθρων 41 και 42 της Συνθήκης για την ίδρυση της Ευρωπαϊκής Κοινότητας Ατομικής Ενέργειας (Συνθήκη Ευρατόμ), οι επιχειρήσεις υποχρεούνται να κοινοποιούν τα σχέδια επενδύσεών τους. Οι πληροφορίες αυτές θα πρέπει να συμπληρώνονται, ιδίως, με τακτικές εκθέσεις σχετικά με την υλοποίηση των επενδυτικών σχεδίων. Οι πρόσθετες αυτές εκθέσεις δεν θίγουν σε καμία περίπτωση τα άρθρα 41 έως 44 της Συνθήκης Ευρατόμ. Ωστόσο, θα πρέπει να αποφεύγεται στο μέτρο του δυνατού η διπλή επιβάρυνση των επιχειρήσεων.
            
         
               (8)
            
            
               Για να διαμορφώνει η Επιτροπή συνεκτική εικόνα των μελλοντικών εξελίξεων του συνολικού ενεργειακού συστήματος της Ένωσης, είναι απαραίτητο να προβλεφθεί εναρμονισμένο πλαίσιο υποβολής εκθέσεων σχετικά με επενδυτικά σχέδια, βασιζόμενο σε επικαιροποιημένες κατηγορίες επίσημων δεδομένων και πληροφοριών που πρέπει να υποβάλλουν τα κράτη μέλη.
            
         
               (9)
            
            
               Προς τον σκοπό αυτό, τα κράτη μέλη θα πρέπει να ανακοινώνουν στην Επιτροπή δεδομένα και πληροφορίες σχετικά με τα επενδυτικά σχέδια ενεργειακής υποδομής που προγραμματίζονται ή εκτελούνται στο έδαφός τους για την παραγωγή, αποθήκευση και μεταφορά πετρελαίου, φυσικού αερίου, ηλεκτρικής ενέργειας, περιλαμβανομένης της ηλεκτρικής ενέργειας από ανανεώσιμες πηγές, της ηλεκτρικής ενέργειας από άνθρακα και από λιγνίτη, και τη συμπαραγωγή ηλεκτρικής ενέργειας και ωφέλιμης θερμότητας, την παραγωγή βιοκαυσίμων, καθώς και τη δέσμευση, μεταφορά και αποθήκευση διοξειδίου του άνθρακα. Τα κράτη μέλη θα πρέπει επίσης να κοινοποιούν στην Επιτροπή δεδομένα και πληροφορίες σχετικά με επενδυτικά σχέδια για διασυνδέσεις γραμμών μεταφοράς ηλεκτρικής ενέργειας και αγωγών φυσικού αερίου με τρίτες χώρες. Οι οικείες επιχειρήσεις θα πρέπει να είναι υποχρεωμένες να κοινοποιούν τα εν λόγω δεδομένα και πληροφορίες στο ενδιαφερόμενο κράτος μέλος.
            
         
               (10)
            
            
               Λαμβανομένου υπόψη του χρονικού ορίζοντα των επενδυτικών σχεδίων στον ενεργειακό τομέα, θα πρέπει να θεωρείται επαρκής η υποβολή εκθέσεων ανά διετία.
            
         
               (11)
            
            
               Για να αποφευχθεί δυσανάλογη διοικητική επιβάρυνση και να ελαχιστοποιηθούν οι δαπάνες για τα κράτη μέλη και τις επιχειρήσεις, ιδίως μικρού και μεσαίου μεγέθους, ο παρών κανονισμός θα πρέπει να παρέχει τη δυνατότητα απαλλαγής των κρατών μελών και των επιχειρήσεων από τις υποχρεώσεις υποβολής εκθέσεων, υπό τον όρο ότι έχουν ήδη παρασχεθεί ισοδύναμες πληροφορίες στην Επιτροπή σύμφωνα με τις ειδικές για τον ενεργειακό τομέα ενωσιακές νομικές πράξεις, με σκοπό την επίτευξη ανταγωνιστικών ευρωπαϊκών ενεργειακών αγορών, τη βιωσιμότητα του ενωσιακού ενεργειακού συστήματος και την ασφάλεια του ενεργειακού εφοδιασμού της Ένωσης. Ως εκ τούτου, θα πρέπει να αποφεύγονται οι αλληλεπικαλύψεις όσον αφορά τις απαιτήσεις υποβολής εκθέσεων που προβλέπονται στην τρίτη δέσμη μέτρων για την εσωτερική αγορά στον τομέα του φυσικού αερίου και της ηλεκτρικής ενέργειας. Για να ελαφρύνει την επιβάρυνση που αντιπροσωπεύει η κοινοποίηση πληροφοριών, η Επιτροπή θα πρέπει να βοηθάει τα κράτη μέλη διευκρινίζοντας σε ποιες περιπτώσεις θεωρεί τα εν λόγω δεδομένα ή τις πληροφορίες που της έχουν ήδη κοινοποιηθεί στο πλαίσιο άλλων νομοθετικών πράξεων ικανοποιούν τις απαιτήσεις του παρόντος κανονισμού.
            
         
               (12)
            
            
               Η Επιτροπή και ιδίως το παρατηρητήριο ενεργειακών αγορών της θα πρέπει να έχουν τη δυνατότητα να λαμβάνουν όλα τα ενδεδειγμένα μέτρα για την επεξεργασία των δεδομένων και την απλουστευμένη και ασφαλή κοινοποίησή τους και ιδίως να εφαρμόζουν ενοποιημένα εργαλεία και μεθόδους της τεχνολογίας πληροφοριών που εγγυώνται το απόρρητο των δεδομένων ή των πληροφοριών που κοινοποιούνται στην Επιτροπή.
            
         
               (13)
            
            
               Η προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα κράτη μέλη διέπεται από την οδηγία 95/46/ΕΚ του Ευρωπαϊκού Κοινοβουλίου και του Συμβουλίου (3), ενώ η προστασία των φυσικών προσώπων έναντι της επεξεργασίας δεδομένων προσωπικού χαρακτήρα από την Επιτροπή διέπεται από τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (4). Ο παρών κανονισμός δεν θίγει τις εν λόγω διατάξεις.
            
         
               (14)
            
            
               Τα κράτη μέλη, ή οι εντεταλμένες από αυτά οντότητες, και η Επιτροπή θα πρέπει να τηρούν το απόρρητο των εμπορικά ευαίσθητων δεδομένων και πληροφοριών. Ως εκ τούτου, τα κράτη μέλη ή οι εντεταλμένες από αυτά οντότητες θα πρέπει, εξαιρουμένων των δεδομένων και των πληροφοριών σχετικά με τα διασυνοριακά έργα μεταφοράς, να παρουσιάζουν υπό συγκεντρωτική μορφή αυτά τα δεδομένα και τις πληροφορίες σε εθνικό επίπεδο πριν τα υποβάλουν στην Επιτροπή. Εάν απαιτείται, η Επιτροπή θα πρέπει να παρουσιάζει με πιο συγκεντρωτική μορφή τα δεδομένα αυτά, ούτως ώστε να αποφεύγεται να αποκαλυφθούν ή να συναχθούν στοιχεία σχετικά με μεμονωμένες επιχειρήσεις και εγκαταστάσεις.
            
         
               (15)
            
            
               Η Επιτροπή και, ιδίως, το παρατηρητήριο ενεργειακών αγορών της θα πρέπει να καταρτίζουν σε τακτική βάση διακλαδική ανάλυση της διαρθρωτικής εξέλιξης και των προοπτικών του ενεργειακού συστήματος της Ένωσης και, όπου ενδείκνυται, περισσότερο εστιασμένη ανάλυση σε συγκεκριμένες πτυχές του εν λόγω ενεργειακού συστήματος. Η εν λόγω ανάλυση θα πρέπει, ιδίως, να συμβάλει στην ενίσχυση της ενεργειακής ασφάλειας μέσω του εντοπισμού δυνητικών ελλείψεων στις υποδομές και τις επενδύσεις, με σκοπό την εξασφάλιση ισοζυγίου μεταξύ προσφοράς και ζήτησης ενέργειας. Η ανάλυση θα πρέπει να αποτελεί επίσης συμβολή σε μια συζήτηση σε ευρωπαϊκό επίπεδο σχετικά με τις ενεργειακές υποδομές και, επομένως, θα πρέπει να διαβιβάζεται στο Ευρωπαϊκό Κοινοβούλιο, στο Συμβούλιο και στην Ευρωπαϊκή Οικονομική και Κοινωνική Επιτροπή και να τίθεται στη διάθεση των ενδιαφερομένων.
            
         
               (16)
            
            
               Οι μικρομεσαίες επιχειρήσεις θα μπορέσουν να αντλήσουν οφέλη, στο πλαίσιο του επενδυτικού σχεδιασμού τους, από τη διατομεακή ανάλυση της Επιτροπής και τα δεδομένα και τις πληροφορίες που δημοσιεύονται από την Επιτροπή δυνάμει αυτού του κανονισμού.
            
         
               (17)
            
            
               Εμπειρογνώμονες των κρατών μελών ή άλλοι αρμόδιοι εμπειρογνώμονες μπορούν να επικουρούν την Επιτροπή με σκοπό να διαμορφωθεί συναντίληψη των δυνητικών ελλείψεων στις υποδομές και των συναφών κινδύνων και να ενισχυθεί η διαφάνεια όσον αφορά τις μελλοντικές εξελίξεις, ζήτημα που ενδιαφέρει ιδιαίτερα τους νεοεισερχόμενους στην αγορά.
            
         
               (18)
            
            
               Ο παρών κανονισμός αντικαθιστά τον κανονισμό (ΕΕ, Ευρατόμ) αριθ. 617/2010 του Συμβουλίου (5), ο οποίος ακυρώθηκε από το Δικαστήριο στις 6 Σεπτεμβρίου 2012 (6) και τα αποτελέσματα του οποίου διατηρούνται μέχρι την έναρξη της ισχύος του νέου κανονισμού. Συνεπώς, με την έναρξη της ισχύος του παρόντος κανονισμού, τίθεται σε ισχύ η ακύρωση του κανονισμού (ΕΕ, Ευρατόμ) αριθ. 617/2010 όπως αποφάσισε το Δικαστήριο. Πέραν αυτών, ο κανονισμός (ΕΚ) αριθ. 736/96 του Συμβουλίου (7), που είχε καταργηθεί από τον ακυρούμενο κανονισμό (ΕΕ, Ευρατόμ) αριθ. 617/2010, θα πρέπει να καταργηθεί από τον παρόντα κανονισμό.
            
         
               (19)
            
            
               Η μορφή και οι διάφορες άλλες τεχνικές λεπτομέρειες για την κοινοποίηση προς την Επιτροπή των δεδομένων και των πληροφοριών σχετικά με επενδυτικά σχέδια σε ενεργειακή υποδομή καθορίζονται στο παράρτημα του κανονισμού (ΕΕ, Ευρατόμ) αριθ. 833/2010 της Επιτροπής (8). Ο κανονισμός (ΕΕ, Ευρατόμ) αριθ. 833/2010 θα εξακολουθεί να εφαρμόζεται έως την αναθεώρησή του, η οποία θα πραγματοποιηθεί αμέσως μετά τη θέσπιση του παρόντος κανονισμού.
            
         
               (20)
            
            
               Δεδομένου ότι οι στόχοι του παρόντος κανονισμού δεν μπορούν να επιτευχθούν επαρκώς από τα κράτη μέλη, αλλά μπορούν όμως, λόγω της κλίμακας ή των αποτελεσμάτων της δράσης τους, να επιτευχθούν καλύτερα σε επίπεδο Ένωσης, η Ένωση μπορεί να εγκρίνει μέτρα, σύμφωνα με την αρχή της επικουρικότητας, όπως ορίζεται στο άρθρο 5 της Συνθήκης για την Ευρωπαϊκή Ένωση. Σύμφωνα με την αρχή της αναλογικότητας του ιδίου άρθρου, ο παρών κανονισμός δεν υπερβαίνει τα αναγκαία όρια για την επίτευξη των εν λόγω στόχων,
            
         ΕΞΕΔΩΣΑΝ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αντικείμενο και πεδίο εφαρμογής
   1.   Ο παρών κανονισμός θεσπίζει κοινό πλαίσιο για την κοινοποίηση στην Επιτροπή των δεδομένων και των πληροφοριών σχετικά με επενδυτικά σχέδια σε ενεργειακή υποδομή στους κλάδους του πετρελαίου, του φυσικού αερίου, της ηλεκτρικής ενέργειας, συμπεριλαμβανομένων της ηλεκτρικής ενέργειας από ανανεώσιμες πηγές, της ηλεκτρικής ενέργειας από άνθρακα και από λιγνίτη, και τη συμπαραγωγή ηλεκτρικής ενέργειας και ωφέλιμης θερμότητας —καθώς και σχετικά με επενδυτικά σχέδια που αφορούν την παραγωγή βιοκαυσίμων και τη δέσμευση, τη μεταφορά και την αποθήκευση διοξειδίου του άνθρακα που παράγεται από τους εν λόγω κλάδους.
   2.   Ο παρών κανονισμός εφαρμόζεται στα επενδυτικά σχέδια που απαριθμούνται στο παράρτημα, για τα οποία έχουν αρχίσει ήδη εργασίες κατασκευής ή παροπλισμού ή έχει ληφθεί οριστική απόφαση περί επένδυσης.
   Τα κράτη μέλη μπορούν επίσης να υποβάλουν εκτίμηση δεδομένων ή προκαταρκτικές πληροφορίες για επενδυτικά σχέδια των ειδών που απαριθμούνται στο παράρτημα για τα οποία έχει προγραμματισθεί η έναρξη κατασκευαστικών εργασιών εντός πέντε ετών και για όσα έχει προβλεφθεί παροπλισμός εντός τριών ετών, αλλά για τα οποία δεν έχει ληφθεί ακόμη οριστική απόφαση περί επένδυσης.
   Άρθρο 2
   Ορισμοί
   Για τους σκοπούς του παρόντος κανονισμού, ισχύουν οι ακόλουθοι ορισμοί:
   1)   «υποδομή»: κάθε είδους εγκαταστάσεις ή μέρος εγκαταστάσεων που αφορούν την παραγωγή, τη μεταφορά και την αποθήκευση, συμπεριλαμβανομένων διασυνδέσεων μεταξύ της Ένωσης και τρίτων χωρών,
   2)   «επενδυτικά σχέδια»: σχέδια που αποβλέπουν:
   3)   «οριστική απόφαση περί επένδυσης»: η απόφαση που ελήφθη σε επίπεδο επιχείρησης να διατεθούν οριστικώς κονδύλια προς την επενδυτική φάση έργου,
   4)   «επενδυτική φάση»: η φάση κατά την οποία πραγματοποιείται η κατασκευή ή ο παροπλισμός και καθίστανται απαιτητές οι κεφαλαιακές δαπάνες· δεν περιλαμβάνεται η φάση σχεδιασμού,
   5)   «φάση σχεδιασμού»: η φάση κατά την οποία προετοιμάζεται η υλοποίηση του έργου και η οποία περιλαμβάνει, ανάλογα με την περίπτωση, αξιολόγηση σκοπιμότητας, προπαρασκευαστικές και τεχνικές μελέτες, έκδοση αδειών και εγκρίσεων και καταβολή των κεφαλαιακών δαπανών,
   6)   «επενδυτικά σχέδια υπό εκτέλεση»: επενδυτικά σχέδια των οποίων η κατασκευή έχει αρχίσει και έχουν προκύψει κεφαλαιουχικές δαπάνες,
   7)   «παροπλισμός»: η φάση οριστικής παύσης της λειτουργίας μιας υποδομής,
   8)   «παραγωγή»: η παραγωγή ηλεκτρικής ενέργειας και η επεξεργασία καυσίμων, συμπεριλαμβανομένων των βιοκαυσίμων,
   9)   «μεταφορά»: η μεταφορά ενεργειακών πηγών ή προϊόντων ή διοξειδίου του άνθρακα μέσω δικτύου, συγκεκριμένα:
   10)   «δέσμευση»: η διαδικασία δέσμευσης διοξειδίου του άνθρακα από βιομηχανικές εγκαταστάσεις για αποθήκευση,
   11)   «αποθήκευση»: η μόνιμη ή προσωρινή αποθεματοποίηση ενέργειας ή πηγών ενέργειας σε υπέργεια ή υπόγεια υποδομή ή σε γεωλογικούς σχηματισμούς ή απομόνωση διοξειδίου του άνθρακα σε υπόγειους γεωλογικούς σχηματισμούς,
   12)   «επιχειρήσεις»: φυσικά ή νομικά πρόσωπα ιδιωτικού ή δημόσιου δικαίου που λαμβάνουν αποφάσεις για επενδυτικά σχέδια ή την υλοποίησή τους,
   13)   «πηγές ενέργειας»: 
   
               i)
            
            
               πρωτογενείς πηγές ενέργειας, όπως πετρέλαιο, φυσικό αέριο ή άνθρακας,
            
         
               ii)
            
            
               πηγές ενέργειας από μετατροπή, όπως ηλεκτρική ενέργεια,
            
         
               iii)
            
            
               πηγές ανανεώσιμης ενέργειας, όπου συμπεριλαμβάνονται η υδροηλεκτρική, η βιομάζα, το βιοαέριο, η αιολική, η ηλιακή, η παλιρροιακή και η γεωθερμική ενέργεια, και
            
         
               iv)
            
            
               ενεργειακά προϊόντα, όπως προϊόντα διύλισης πετρελαίου και βιοκαύσιμα,
            
         14)   «ειδικό όργανο»: όργανο που έχει αναλάβει, δυνάμει ειδικής για τον ενεργειακό τομέα νομικής πράξης της Ένωσης, την προετοιμασία και την έγκριση πολυετών σχεδίων ανάπτυξης πανενωσιακών δικτύων και επενδύσεων στις ενεργειακές υποδομές, όπως το Ευρωπαϊκό Δίκτυο Διαχειριστών Συστημάτων Μεταφοράς Ηλεκτρικής Ενέργειας («ΕΔΔΣΜ Ηλεκτρικής Ενέργειας») σύμφωνα με το άρθρο 4 του κανονισμού (ΕΚ) αριθ. 714/2009 του Ευρωπαϊκού Κοινοβουλίου και του Συμβουλίου (9), και το Ευρωπαϊκό Δίκτυο Διαχειριστών Συστημάτων Μεταφοράς Αερίου («ΕΔΔΣΜ Αερίου»), σύμφωνα με το άρθρο 4 του κανονισμού (ΕΚ) αριθ. 715/2009 του Ευρωπαϊκού Κοινοβουλίου και του Συμβουλίου (10),
   15)   «συγκεντρωτικά δεδομένα»: τα δεδομένα που συγκεντρώνονται σε επίπεδο ενός ή πλειόνων κρατών μελών.
   Άρθρο 3
   Κοινοποίηση δεδομένων
   1.   Τα κράτη μέλη, ή οι οντότητες στις οποίες αναθέτουν αυτό το καθήκον, συγκεντρώνουν όλα τα δεδομένα και τις πληροφορίες που καθορίζονται στον παρόντα κανονισμό από την 1η Ιανουαρίου 2015 και, εν συνεχεία, ανά διετία, μεριμνώντας να τηρούν σε εύλογα επίπεδα τις δαπάνες συλλογής και κοινοποίησης των πληροφοριών.
   Κοινοποιούν στην Επιτροπή τα δεδομένα και τις σχετικές με τα σχέδια πληροφορίες που αναφέρονται στον παρόντα κανονισμό το 2015, το οποίο είναι το πρώτο έτος υποβολής έκθεσης και, εν συνεχεία, ανά διετία. Η εν λόγω κοινοποίηση γίνεται σε συγκεντρωτική μορφή, εκτός των δεδομένων και συναφών πληροφοριών που αφορούν διασυνοριακά έργα μεταφοράς.
   Τα κράτη μέλη ή οι εντεταλμένες από αυτά οντότητες κοινοποιούν τα συγκεντρωτικά δεδομένα και τις σχετικές με τα σχέδια πληροφορίες μέχρι τις 31 Ιουλίου του εκάστοτε έτους υποβολής έκθεσης.
   2.   Τα κράτη μέλη ή οι εντεταλμένες από αυτά οντότητες απαλλάσσονται από την υποχρέωση που αναφέρεται στην παράγραφο 1, εφόσον και στον βαθμό που, σύμφωνα με ειδικές για τον ενεργειακό τομέα νομοθετικές πράξεις της Ένωσης και τη Συνθήκη Ευρατόμ:
   
               α)
            
            
               το οικείο κράτος μέλος ή η εντεταλμένη από αυτό οντότητα έχει ήδη κοινοποιήσει στην Επιτροπή δεδομένα ή πληροφορίες ισοδύναμες προς εκείνες που απαιτεί ο παρών κανονισμός και έχει αναφέρει την ημερομηνία κοινοποίησης και τη συγκεκριμένη ειδική νομική πράξη ή
            
         
               β)
            
            
               έχει ανατεθεί σε ειδικό όργανο η εκπόνηση πολυετούς επενδυτικού προγράμματος για ενεργειακή υποδομή σε ενωσιακό επίπεδο, και το εν λόγω όργανο συγκεντρώνει προς το σκοπό αυτό δεδομένα και πληροφορίες ισοδύναμες προς εκείνες που απαιτεί ο παρών κανονισμός. Στην περίπτωση αυτή και για τους σκοπούς του παρόντος κανονισμού, το ειδικό όργανο κοινοποιεί όλα τα σχετικά δεδομένα και πληροφορίες στην Επιτροπή.
            
         Άρθρο 4
   Πηγές δεδομένων
   Οι οικείες επιχειρήσεις κοινοποιούν τα δεδομένα ή τις πληροφορίες που αναφέρονται στο άρθρο 3 στα κράτη μέλη, ή στις εντεταλμένες από αυτά οντότητες, στο έδαφος των οποίων έχουν προγραμματίσει να εκτελέσουν επενδυτικά σχέδια, πριν από την 1η Ιουνίου κάθε έτους υποβολής έκθεσης. Τα δεδομένα ή οι πληροφορίες που κοινοποιούνται αποτυπώνουν την κατάσταση των επενδυτικών σχεδίων την 31η Μαΐου του εκάστοτε έτους υποβολής έκθεσης.
   Το πρώτο εδάφιο δεν εφαρμόζεται σε επιχειρήσεις, εφόσον το οικείο κράτος μέλος αποφασίσει να χρησιμοποιήσει άλλους τρόπους για την παροχή στην Επιτροπή των δεδομένων ή των πληροφοριών που αναφέρονται στο άρθρο 3, υπό την προϋπόθεση ότι τα δεδομένα ή οι πληροφορίες που παρέχονται είναι συγκρίσιμες.
   Άρθρο 5
   Περιεχόμενο της κοινοποίησης
   1.   Όσον αφορά τα είδη των επενδυτικών σχεδίων που αναφέρονται στο παράρτημα, η προβλεπόμενη στο άρθρο 3 κοινοποίηση περιλαμβάνει, κατά περίπτωση, τα ακόλουθα:
   
               α)
            
            
               τον όγκο της δυναμικότητας που προγραμματίζεται ή είναι υπό κατασκευή,
            
         
               β)
            
            
               το είδος και τα κύρια χαρακτηριστικά των προγραμματιζόμενων ή υπό κατασκευή υποδομών ή δυναμικότητας, συμπεριλαμβανομένης της τοποθεσίας των διασυνοριακών έργων μεταφοράς, ενδεχομένως,
            
         
               γ)
            
            
               το πιθανό έτος έναρξης λειτουργίας,
            
         
               δ)
            
            
               το είδος των χρησιμοποιούμενων πηγών ενέργειας,
            
         
               ε)
            
            
               τις εγκαταστάσεις που είναι ικανές να ανταποκρίνονται σε κρίσεις ασφάλειας του εφοδιασμού, όπως ο εξοπλισμός που επιτρέπει αντίστροφες ροές ή χρήση άλλων καυσίμων, και
            
         
               στ)
            
            
               τον εξοπλισμό των συστημάτων δέσμευσης διοξειδίου του άνθρακα ή τους μηχανισμούς μετασκευής για τη δέσμευση και αποθήκευση του διοξειδίου του άνθρακα.
            
         2.   Όσον αφορά τυχόν προτεινόμενο παροπλισμό, η προβλεπόμενη στο άρθρο 3 κοινοποίηση περιλαμβάνει τα ακόλουθα:
   
               α)
            
            
               τον χαρακτήρα και τη δυναμικότητα της σχετικής υποδομής και
            
         
               β)
            
            
               το πιθανολογούμενο έτος παροπλισμού.
            
         3.   Κάθε κοινοποίηση σύμφωνα με το άρθρο 3 περιλαμβάνει, ανάλογα με την περίπτωση:
   
               α)
            
            
               τον συνολικό όγκο των εγκατεστημένων δυναμικοτήτων παραγωγής, μεταφοράς και αποθήκευσης οι οποίες υφίστανται στην αρχή του κρίσιμου έτους αναφοράς ή των οποίων η λειτουργία διακόπτεται για περίοδο μεγαλύτερη των τριών ετών, και
            
         
               β)
            
            
               σχετικές πληροφορίες αναφορικά με καθυστερήσεις και/ή εμπόδια κατά την εκτέλεση επενδυτικών σχεδίων, όταν τα κράτη μέλη, οι εντεταλμένες από αυτά οντότητες ή το οικείο ειδικό όργανο έχουν στη διάθεσή τους τις εν λόγω πληροφορίες.
            
         Άρθρο 6
   Ποιότητα και δημοσιοποίηση των δεδομένων
   1.   Τα κράτη μέλη, οι εντεταλμένες από αυτά οντότητες ή, κατά περίπτωση, τα ειδικά όργανα επιδιώκουν να εξασφαλίζουν την ποιότητα, τη συνάφεια, την ακρίβεια, τη σαφήνεια, την έγκαιρη διαβίβαση και τη συνοχή των δεδομένων και των πληροφοριών που κοινοποιούν στην Επιτροπή.
   Όταν την κοινοποίηση πραγματοποιούν ειδικά όργανα, τα δεδομένα και οι πληροφορίες που κοινοποιούνται μπορούν να συνοδεύονται από συναφείς παρατηρήσεις των κρατών μελών.
   2.   Η Επιτροπή δύναται να δημοσιεύει συγκεντρωτικά δεδομένα και πληροφορίες που της διαβιβάσθηκαν σύμφωνα με τον παρόντα κανονισμό, ιδίως τις αναλύσεις που αναφέρονται στο άρθρο 10 παράγραφος 3, υπό τον όρο ότι δεν αποκαλύπτονται ούτε μπορούν να συναχθούν στοιχεία που αφορούν μεμονωμένες επιχειρήσεις και εγκαταστάσεις.
   3.   Τα κράτη μέλη ή οι εντεταλμένες από αυτά οντότητες ή η Επιτροπή, τηρούν όλοι το απόρρητο των εμπορικά ευαίσθητων δεδομένων ή πληροφοριών που διαθέτουν.
   Άρθρο 7
   Εκτελεστικές διατάξεις
   Εντός των ορίων που καθορίζονται από τον παρόντα κανονισμό, το αργότερο έως τις 10 Ιουνίου 2014, η Επιτροπή θεσπίζει τις αναγκαίες για την εφαρμογή του παρόντος κανονισμού διατάξεις, όσον αφορά τη μορφή και τις διάφορες άλλες τεχνικές λεπτομέρειες για την κοινοποίηση των δεδομένων και των πληροφοριών που αναφέρονται στα άρθρα 3 και 5. Μέχρι τότε, παραμένει σε ισχύ ο κανονισμός (ΕΕ, Ευρατόμ) αριθ. 833/2010.
   Άρθρο 8
   Επεξεργασία δεδομένων
   Η Επιτροπή είναι υπεύθυνη για την ανάπτυξη, τη φύλαξη, τη διαχείριση και τη συντήρηση των πόρων ΤΠ που απαιτούνται για τη λήψη, αποθήκευση και κάθε είδους επεξεργασία των δεδομένων ή των πληροφοριών σχετικά με την ενεργειακή υποδομή που της κοινοποιούνται σύμφωνα με τον παρόντα κανονισμό.
   Η Επιτροπή μεριμνά επίσης ώστε τα μέσα πληροφορικής που αναφέρονται στο πρώτο εδάφιο να εγγυώνται το απόρρητο των δεδομένων ή των πληροφοριών που της κοινοποιούνται σύμφωνα με τον παρόντα κανονισμό.
   Άρθρο 9
   Προστασία των φυσικών προσώπων έναντι της επεξεργασίας δεδομένων
   Ο παρών κανονισμός δεν θίγει το ενωσιακό δίκαιο, και, ειδικότερα, δεν τροποποιεί με κανέναν τρόπο τις υποχρεώσεις των κρατών μελών σε ό,τι αφορά την επεξεργασία εκ μέρους τους των δεδομένων προσωπικού χαρακτήρα, όπως αυτές επιβάλλονται από την οδηγία 95/46/ΕΚ, ή τις υποχρεώσεις που εμπίπτουν στα θεσμικά και λοιπά όργανα και Ένωσης δυνάμει του κανονισμού (ΕΚ) αριθ. 45/2001 σχετικά με την επεξεργασία των δεδομένων προσωπικού χαρακτήρα κατά την άσκηση των αρμοδιοτήτων τους.
   Άρθρο 10
   Παρακολούθηση και υποβολή εκθέσεων
   1.   Με βάση τα δεδομένα και τις πληροφορίες που της διαβιβάζονται και, εφόσον ενδείκνυται, τυχόν άλλες πηγές δεδομένων, καθώς και τα δεδομένα που έχει αποκτήσει η Επιτροπή, και σε συνάρτηση με τις σχετικές αναλύσεις, όπως τα πολυετή σχέδια ανάπτυξης δικτύων για το φυσικό αέριο και την ηλεκτρική ενέργεια, η Επιτροπή διαβιβάζει στο Ευρωπαϊκό Κοινοβούλιο, στο Συμβούλιο και στην Ευρωπαϊκή Οικονομική και Κοινωνική Επιτροπή και δημοσιεύει ανά διετία, διακλαδική ανάλυση της διαρθρωτικής εξέλιξης και των προοπτικών του ενεργειακού συστήματος της Ένωσης. Η εν λόγω ανάλυση έχει ιδίως ως σκοπό:
   
               α)
            
            
               τη διαπίστωση δυνητικών μελλοντικών αποκλίσεων μεταξύ της προσφοράς και ζήτησης ενέργειας οι οποίες είναι σημαντικές για την ενεργειακή πολιτική της Ένωσης και για τη λειτουργία της εσωτερικής αγοράς, με ιδιαίτερη έμφαση στις δυνητικές μελλοντικές ελλείψεις και ανεπάρκειες στην υποδομή παραγωγής και διαβίβασης,
            
         
               β)
            
            
               τη διαπίστωση επενδυτικών εμποδίων και την προώθηση των βέλτιστων πρακτικών για την αντιμετώπισή τους και
            
         
               γ)
            
            
               την αύξηση της διαφάνειας για όσους μετέχουν ή ενδέχεται να εισέλθουν στην αγορά.
            
         Βασιζόμενη σε αυτά τα δεδομένα και τις πληροφορίες, η Επιτροπή μπορεί επίσης να εκπονεί οποιαδήποτε ειδική ανάλυση κρίνει αναγκαία ή ενδεδειγμένη.
   2.   Για την προετοιμασία των αναλύσεων που αναφέρονται στην παράγραφο 1, η Επιτροπή μπορεί να επικουρείται από εμπειρογνώμονες των κρατών μελών ή/και άλλους εμπειρογνώμονες ή επαγγελματικές ενώσεις με ειδικές γνώσεις στον σχετικό τομέα.
   Η Επιτροπή παρέχει σε όλα τα κράτη μέλη την ευκαιρία να διατυπώσουν παρατηρήσεις σχετικά με τα σχέδια αναλύσεων.
   3.   Η Επιτροπή συζητά τις αναλύσεις με τους ενδιαφερόμενους, όπως το ΕΔΔΣΜ Ηλεκτρικής Ενέργειας, το ΕΔΔΣΜ Αερίου, η ομάδα συντονισμού για το αέριο, η ομάδα συντονισμού για την ηλεκτρική ενέργεια και η ομάδα συντονισμού για το πετρέλαιο.
   Άρθρο 11
   Επανεξέταση
   Έως τις 31 Δεκεμβρίου 2016, η Επιτροπή επανεξετάζει την εφαρμογή του παρόντος κανονισμού και υποβάλλει έκθεση στο Ευρωπαϊκό Κοινοβούλιο και το Συμβούλιο σχετικά με τα αποτελέσματα της επανεξέτασης αυτής. Στην επανεξέταση, η Επιτροπή, μεταξύ άλλων, εξετάζει:
   
               α)
            
            
               την πιθανή επέκταση του πεδίου εφαρμογής του παρόντος κανονισμού, ώστε να συμπεριλάβει:
               
                           i)
                        
                        
                           την εξόρυξη φυσικού αερίου, πετρελαίου και άνθρακα,
                        
                     
                           ii)
                        
                        
                           τερματικά για πεπιεσμένο φυσικό αέριο,
                        
                     
                           iii)
                        
                        
                           πρόσθετους τύπους αποθήκευσης ηλεκτρικής ενέργειας και
                        
                     
         
               β)
            
            
               την ερώτηση σχετικά με το εάν πρέπει να μειωθούν τα κατώφλια για τις εγκαταστάσεις ανανεώσιμων πηγών ενέργειας ή όχι.
            
         Κατά την εξέταση αυτών των επιλογών, η Επιτροπή λαμβάνει υπόψη την ανάγκη να εξασφαλισθεί ισορροπία μεταξύ της αυξανόμενης διοικητικής επιβάρυνσης και των οφελών που προκύπτουν από τις πρόσθετες πληροφορίες.
   Άρθρο 12
   Κατάργηση
   Ο κανονισμός (ΕΚ) αριθ. 736/96 καταργείται από τις 9 Απριλίου 2014.
   Άρθρο 13
   Έναρξη ισχύος
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Στρασβούργο, 26 Φεβρουαρίου 2014.
      
         
            Για το Ευρωπαϊκό Κοινοβούλιο
         
         
            Ο Πρόεδρος
         
         M. SCHULZ
         
      
      
         
            Για το Συμβούλιο
         
         
            Ο Πρόεδρος
         
         Δ. ΚΟΥΡΚΟΥΛΑΣ
         
      
   
   
      (1)  ΕΕ C 271 της 19.9.2013, σ. 153.
   
      (2)  Θέση του Ευρωπαϊκού Κοινοβουλίου της 4ης Φεβρουαρίου 2014 (δεν έχει ακόμη δημοσιευθεί στην Επίσημη Εφημερίδα) και απόφαση του Συμβουλίου της 20ής Φεβρουαρίου 2014.
   
      (3)  Οδηγία 95/46/ΕΚ του Ευρωπαϊκού Κοινοβουλίου και του Συμβουλίου, της 24ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών (ΕΕ L 281 της 23.11.1995, σ. 31).
   
      (4)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).
   
      (5)  Κανονισμός (ΕΕ, Ευρατόμ) αριθ. 617/2010 του Συμβουλίου, της 24ης Ιουνίου 2010, σχετικά με την κοινοποίηση στην Επιτροπή των επενδυτικών σχεδίων σε ενεργειακή υποδομή εντός της Ευρωπαϊκής Ένωσης και την κατάργηση του κανονισμού (ΕΚ) αριθ. 736/96 (ΕΕ L 180 της 15.7.2010, σ. 7).
   
      (6)  Απόφαση του Δικαστηρίου της 6ης Σεπτεμβρίου 2012 στην υπόθεση C-490/10, Ευρωπαϊκό Κοινοβούλιο κατά Συμβουλίου της Ευρωπαϊκής Ένωσης, Συλλογή της Νομολογίας (2012, Ι-00000).
   
      (7)  Κανονισμός (ΕΚ) αριθ. 736/96 του Συμβουλίου, της 22ας Απριλίου 1996, για την ανακοίνωση στην Επιτροπή των επενδυτικών σχεδίων κοινοτικού ενδιαφέροντος στους τομείς του πετρελαίου, του φυσικού αερίου και του ηλεκτρισμού (ΕΕ L 102 της 25.4.1996, σ. 1).
   
      (8)  Κανονισμός (ΕΕ, Ευρατόμ) αριθ. 833/2010 της Επιτροπής, της 21ης Σεπτεμβρίου 2010, για την εφαρμογή του κανονισμού (ΕΕ, Ευρατόμ) αριθ. 617/2010 του Συμβουλίου, σχετικά με την κοινοποίηση στην Επιτροπή των επενδυτικών σχεδίων σε ενεργειακή υποδομή εντός της Ευρωπαϊκής Ένωσης (ΕΕ L 248 της 22.9.2010, σ. 36).
   
      (9)  Κανονισμός (ΕΚ) αριθ. 714/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους όρους πρόσβασης στο δίκτυο για τις διασυνοριακές ανταλλαγές ηλεκτρικής ενεργείας και την κατάργηση του κανονισμού (ΕΚ) αριθ. 1228/2003 (ΕΕ L 211 της 14.8.2009, σ. 15).
   
      (10)  Κανονισμός (ΕΚ) αριθ. 715/2009 του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τους όρους πρόσβασης στα δίκτυα μεταφοράς φυσικού αερίου και την κατάργηση του κανονισμού (ΕΚ) αριθ. 1775/2005 (ΕΕ L 211 της 14.8.2009, σ. 36).
   
      ΠΑΡΑΡΤΗΜΑ
      
         ΕΠΕΝΔΥΤΙΚΑ ΣΧΕΔΙΑ
      
      1.   ΠΕΤΡΕΛΑΙΟ
      1.1.   Διύλιση
      
                  —
               
               
                  εγκαταστάσεις διύλισης με δυναμικότητα τουλάχιστον 1 εκατ. τόνους ετησίως,
               
            
                  —
               
               
                  επέκταση της δυναμικότητας απόσταξης άνω του 1 εκατ. τόνων ετησίως,
               
            
                  —
               
               
                  εγκαταστάσεις αναμόρφωσης/πυρόλυσης με δυναμικότητα τουλάχιστον 500 τόνους ημερησίως,
               
            
                  —
               
               
                  εγκαταστάσεις αποθειώσεως υπολειμμάτων μαζούτ/πετρελαίου εσωτερικής καύσης/πρώτης ύλης τροφοδοσίας διυλιστηρίου/άλλων προϊόντων πετρελαίου,
               
            Εξαιρούνται οι χημικές εγκαταστάσεις οι οποίες δεν παράγουν πετρέλαιο θέρμανσης και/ή καύσιμα κινητήρων ή τα παράγουν μόνον ως παραπροϊόντα.
      1.2.   Μεταφορές
      
                  —
               
               
                  σωληναγωγοί αργού πετρελαίου με δυναμικότητα μεταφοράς τουλάχιστον 3 εκατ. τόνων ετησίως, καθώς και επέκταση ή επιμήκυνσή τους, μήκους τουλάχιστον 30 χιλιομέτρων,
               
            
                  —
               
               
                  σωληναγωγοί προϊόντων πετρελαίου με δυναμικότητα μεταφοράς τουλάχιστον 1,5 εκατ. τόνων ετησίως, καθώς και επέκταση ή επιμήκυνσή τους, μήκους τουλάχιστον 30 χιλιομέτρων,
               
            
                  —
               
               
                  σωληναγωγοί που αποτελούν σημαντικές συνδέσεις εθνικών ή διεθνών δικτύων διασύνδεσης και σωληναγωγοί και σχέδια κοινού ενδιαφέροντος τα οποία προσδιορίζονται στους προσανατολισμούς που καθορίζονται δυνάμει του άρθρου 171 της Συνθήκης για τη λειτουργία της Ευρωπαϊκής Ένωσης (ΣΛΕΕ).
               
            Εξαιρούνται οι σωληναγωγοί για στρατιωτικούς σκοπούς, καθώς και όσοι τροφοδοτούν βιομηχανικές εγκαταστάσεις που δεν εμπίπτουν στο πεδίο εφαρμογής του σημείου 1.1.
      1.3.   Αποθήκευση
      
                  —
               
               
                  εγκαταστάσεις αποθήκευσης αργού πετρελαίου και προϊόντων πετρελαίου (εγκαταστάσεις με χωρητικότητα από 150 000 m3 και άνω ή, εφόσον πρόκειται για δεξαμενές, με χωρητικότητα τουλάχιστον 100 000 m3).
               
            Εξαιρούνται οι δεξαμενές που προορίζονται για στρατιωτικούς σκοπούς, καθώς και όσες τροφοδοτούν βιομηχανικές εγκαταστάσεις που δεν εμπίπτουν στο πεδίο εφαρμογής του σημείου 1.1.
      2.   ΑΕΡΙΟ
      2.1.   Μεταφορά
      
                  —
               
               
                  σωληναγωγοί μεταφοράς αερίου, περιλαμβανομένου του φυσικού και του βιοαερίου, που αποτελούν τμήμα δικτύου το οποίο αποτελείται κυρίως από σωληναγωγούς υψηλής πίεσης, εκτός σωληναγωγών που αποτελούν τμήμα δικτύου προς τα ανάντη και εκτός από το τμήμα των σωληναγωγών υψηλής πίεσης που χρησιμοποιείται κυρίως στο πλαίσιο της τοπικής διανομής φυσικού αερίου,
               
            
                  —
               
               
                  «σωληναγωγοί και σχέδια κοινού ενδιαφέροντος» τα οποία προσδιορίζονται στους προσανατολισμούς που καθορίζονται δυνάμει του άρθρου 171 ΣΛΕΕ.
               
            2.2.   Τερματικοί σταθμοί υγροποιημένου φυσικού αερίου
      
                  —
               
               
                  τερματικοί σταθμοί για την εισαγωγή ΥΦΑ, με ισχύ επαναέρωσης 1 δισεκατ. m3 ετησίως ή μεγαλύτερη.
               
            2.3.   Αποθήκευση
      
                  —
               
               
                  εγκαταστάσεις αποθήκευσης συνδεδεμένες με τους σωληναγωγούς μεταφοράς που αναφέρονται στο σημείο 2.1.
               
            Εξαιρούνται οι σωληναγωγοί, οι τερματικοί σταθμοί και οι εγκαταστάσεις αερίου για στρατιωτικούς σκοπούς, καθώς και όσοι τροφοδοτούν χημικές εγκαταστάσεις που δεν παράγουν ενεργειακά προϊόντα ή τα παράγουν μόνον ως παραπροϊόντα.
      3.   ΗΛΕΚΤΡΙΚΗ ΕΝΕΡΓΕΙΑ
      3.1.   Παραγωγή
      
                  —
               
               
                  θερμικοί και πυρηνικοί σταθμοί ηλεκτροπαραγωγής (συγκροτήματα με ισχύ 100 MWe ή μεγαλύτερη),
               
            
                  —
               
               
                  εγκαταστάσεις ηλεκτροπαραγωγής από βιομάζα/βιορευστά/απόβλητα (με ισχύ 20 MW ή μεγαλύτερη),
               
            
                  —
               
               
                  σταθμοί συμπαραγωγής ηλεκτρικής ενέργειας και χρήσιμης θερμικής ενέργειας (εγκαταστάσεις ηλεκτροπαραγωγής ισχύος 20 MW ή μεγαλύτερης),
               
            
                  —
               
               
                  υδροηλεκτρικοί σταθμοί (εγκαταστάσεις ηλεκτροπαραγωγής ισχύος 30 MW ή μεγαλύτερης),
               
            
                  —
               
               
                  αιολικά πάρκα ισχύος 20 MW ή μεγαλύτερης,
               
            
                  —
               
               
                  συγκεντρωτικές ηλιοθερμικές και γεωθερμικές εγκαταστάσεις (με ισχύ 20 MW ή μεγαλύτερη),
               
            
                  —
               
               
                  φωτοβολταϊκές εγκαταστάσεις (με ισχύ 10 MW ή μεγαλύτερη).
               
            3.2.   Μεταφορά
      
                  —
               
               
                  εναέριες γραμμές μεταφοράς, εφόσον έχουν σχεδιαστεί για την τάση που χρησιμοποιείται συνήθως σε εθνικό επίπεδο για τις γραμμές διασύνδεσης και υπό την προϋπόθεση ότι έχουν σχεδιαστεί για τάση 220 kV και άνω,
               
            
                  —
               
               
                  υπόγεια και υποβρύχια καλώδια μεταφοράς, εφόσον έχουν σχεδιαστεί για τάση 150 kV και άνω,
               
            
                  —
               
               
                  σχέδια κοινού ενδιαφέροντος τα οποία προσδιορίζονται στους προσανατολισμούς που καθορίζονται δυνάμει του άρθρου 171 ΣΛΕΕ.
               
            4.   ΒΙΟΚΑΥΣΙΜΑ
      4.1.   Παραγωγή
      
                  —
               
               
                  εγκαταστάσεις που είναι σε θέση να παράγουν ή να διυλίζουν βιοκαύσιμα (εγκαταστάσεις με ισχύ 50 000 τόνους ανά έτος ή μεγαλύτερη).
               
            5.   ΔΙΟΞΕΙΔΙΟ ΤΟΥ ΑΝΘΡΑΚΑ
      5.1.   Μεταφορές
      
                  —
               
               
                  σωληναγωγοί μεταφοράς διοξειδίου του άνθρακα συνδεδεμένοι με τις εγκαταστάσεις παραγωγής που αναφέρονται στα σημεία 1.1 και 3.1.
               
            5.2.   Αποθήκευση
      
                  —
               
               
                  εγκαταστάσεις αποθήκευσης (χώρος ή συγκρότημα αποθήκευσης με χωρητικότητα 100 kt ή μεγαλύτερη).
               
            Εξαιρούνται οι εγκαταστάσεις αποθήκευσης που προορίζονται για έρευνα και τεχνολογική ανάπτυξη.